rejauldu/bengali-wikipedia huggingface dataset:
thumb|250px| বিশ্ব ঐতিহ্য দিবস যা আন্তর্জাতিক স্মৃতিস্তম্ভ ও স্থান দিবস  নামেও পরিচিত একটি আন্তর্জাতিক পালন যা প্রতি বছর ১৮ এপ্রিল বিশ্বজুড়ে বিভিন্ন ধরণের কার্যকলাপের মধ্য দিয়ে পালিত হয়, যার মধ্যে রয়েছে স্মৃতিচিহ্ন এবং ঐতিহ্যবাহী স্থান পরিদর্শন, সম্মেলন, গোল টেবিল এবং সংবাদপত্রের নিবন্ধ প্রকাশ। প্রতি বছর ইন্টারন্যাশনাল কাউন্সিল অন মনুমেন্টস এণ্ড সাইট একটি থিম নির্বাচন করে, উদাহরণস্বরূপ ২০১৭ সালে টেকসই পর্যটন এবং ২০১৯ সালে গ্রামীণ ল্যান্ডস্কেপ।   ইতিহাস ও গুরুত্ব  বিশ্ব ঐতিহ্য দিবস, যা আন্তর্জাতিক স্মৃতিস্তম্ভ ও স্থান দিবস নামেও পরিচিত, ICOMOS - আন্তর্জাতিক স্মৃতিস্তম্ভ ও স্থান পরিষদ কর্তৃক সম্পাদিত কাজ উদযাপন করে। এই দিবসটি মূলত সাংস্কৃতিক ঐতিহ্যের বৈচিত্র্যের গুরুত্ব সম্পর্কে সচেতনতা বৃদ্ধি এবং ভবিষ্যতের প্রজন্মের জন্য এটি সংরক্ষণের জন্য। প্রাচীন স্মৃতিস্তম্ভ এবং ভবনগুলি বিশ্বজুড়ে আমাদের জন্য একটি সম্পদ।, এগুলিকে সুরক্ষিত রাখা প্রয়োজন যাতে তা বছরের পর বছর ধরে সম্পদ হিসেবে থেকে যায়। সাংস্কৃতিক পরিবেশ এবং ঐতিহ্য বজায় রাখাও জরুরী। গুরুত্বপূর্ণ স্থান এবং সৃতিস্তম্ভ প্রকৃতপক্ষে মানব সভ্যতার ইতিহাসের অন্যতম গুরুত্বপূর্ণ দলিল। এগুলি রক্ষা এবং সংরক্ষণ করা মানুষেরই কর্তব্য।  এই দিবসের মাধ্যমে যাতে আমরা সক্রিয়ভাবে কাজ করি সেটিই মনে করার দিন। যা একটি সম্মিলিত প্রচেষ্টা।  ২০২৫ সালে বিশ্ব ঐতিহ্য দিবসের মূল ভাবনা ২০২৫ সালের উদযাপনে দুর্যোগ ও সংঘাতের হুমকির মুখে ঐতিহ্য রক্ষার ক্ষেত্রে ICOMOS-এর ৬০ বছরের কর্মকাণ্ডের উপর আলোকপাত করা হবে, সেইসাথে প্রতিরোধ, প্রশমন, প্রস্তুতি, জরুরি প্রতিক্রিয়া এবং পুনরুদ্ধারের ক্ষেত্রে এর ভবিষ্যৎ লক্ষ্যগুলিও অন্তর্ভুক্ত থাকবে যা তারা এবং তাদের অংশীদাররা সময়ে ঐতিহ্য রক্ষার জন্য নিতে পারে।   তথ্যসূত্র    বহিঃসংযোগ     বিষয়শ্রেণী:এপ্রিল উদ্‌যাপন বিষয়শ্রেণী:ইউনেস্কো বিষয়শ্রেণী:জাতিসংঘের দিবস
টাকারজলা বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি তফসিলি উপজাতি প্রার্থীদের জন্য সংরক্ষিত। এই কেন্দ্রটি ত্রিপুরা পশ্চিম লোকসভা কেন্দ্রের অন্তর্গত। এই বিধানসভা কেন্দ্রটি ১৯৬৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।Sitting and Previous MLAs from টাকারজলা বিধানসভা কেন্দ্র  ভোটার পরিসংখ্যান ২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৪০,৩৫০ জন, যার মধ্যে পুরুষ ভোটার ২০,৫৭৭ জন এবং নারী ভোটার ১৯,৭৭২ জন। টাকারজলা বিধানসভা কেন্দ্রে ২০১৮ ভোটার লিঙ্গানুপাত ৯৬১। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩৭,৮১৬ জন যার মধ্যে পুরুষ ভোটার ১৯,০১২ জন এবং নারী ভোটার ১৮,৮০৪ জন।   বিধানসভার সদস্য    নির্বাচন বিধায়কদল সময়কাল২০১৮ নরেন্দ্রচন্দ্র দেববর্মা আইপিএফটি২০১৮-বর্তমান২০১৩নিরঞ্জন দেববর্মা সিপিআই(এম)২০০৮-২০১৮২০০৮২০০৩রাজেশ্বর দেববর্মা আইএনপিটি২০০৩-০৮১৯৯৮বৈজয়ন্তী কলাই সিপিআই(এম)১৯৯৮-২০০৩১৯৯৩কার্তিককন্যা দেববর্মা১৯৯৩-৯৮১৯৮৮তরণী দেববর্মা১৯৮৮-১৯৯৩১৯৮৩সুধন্য দেববর্মা১৯৭৭-৮৮১৯৭৭১৯৭২গুণপদ জামাতিয়া১৯৭২-৭৭১৯৬৭এম.ডি বর্মা আইএনসি১৯৬৭-৭২   নির্বাচনী ফলাফল   ২০১৮ ফলাফল    ২০১৩ ফলাফল    তথ্যসূত্র   বিষয়শ্রেণী:সিপাহীজলা জেলা বিষয়শ্রেণী:ত্রিপুরার বিধানসভা কেন্দ্র বিষয়শ্রেণী:পশ্চিম ত্রিপুরা জেলা
কারমান জামে মসজিদ () ইরানের কিরমানে অবস্থিত একটি মসজিদ। মসজিদটি ১৪শ শতাব্দীর মুজাফারিডস সাম্রাজ্যের মুবারিজ আল-দ্বীন মুহাম্মদের শাসনকালের সময় নির্মিত হয়েছে। ভবনের পশ্চিম পাশে একটি উঁচু দরজা রয়েছে। যা টালি-কর্ম দ্বারা সজ্জিত করা হয়েছে এবং এতে একটি নজর ঘাঁটি রয়েছে।   চিত্রশালা    আরও দেখুন   ইরানে ইসলাম  ইরানের মসজিদের তালিকা  এশিয়ার মসজিদের তালিকা   তথ্যসূত্র    বহিঃসংযোগ   বিষয়শ্রেণী:প্রধান মসজিদ বিষয়শ্রেণী:গম্বুজসহ মসজিদ বিষয়শ্রেণী:ইরানের মসজিদ বিষয়শ্রেণী:ইরানি স্থাপত্য বিষয়শ্রেণী:কের্মন প্রদেশের দর্শনীয় স্থান বিষয়শ্রেণী:ইরানের জাতীয় কাজ
লাওখোয়া বন্যপ্ৰাণী অভয়ারণ্য () আসামের ব্রহ্মপুত্র নদীর ব্ৰহ্মপুত্ৰ দক্ষিণপাড়ে নগাঁও জেলাতে অবস্থিত একটি বন্যপ্ৰাণী অভয়ারণ্য। এখানে ভারতীয় গণ্ডার ও বুনো মহিষের এক উত্তম বাসস্থান হিসেবে পরিগণিত হয়েছে।   ইতিহাস  এই বনাঞ্চলকে ১৯৭২ সনে বন্যপ্ৰাণী অভয়ারণ্যের স্বীকৃতি প্ৰদান করা হয়।   ভৌগিলিক বিবরণ  লাওখোয়া বন্যপ্ৰাণী অভয়ারণ্যের আয়তন প্রায় ৭০.১৩ বৰ্গকিলোমিটার।http://assamforest.in/NP_Sanctuaries/wls_Amchang.php নগাঁও ও গুয়াহাটি থেকে এর দুরত্ব ক্ৰমান্ধয়ে ২৮ এবং ১৪৮ কিলোমিটার।   জলবায়ু   আরও দেখুন  অসমের সংরক্ষিত অঞ্চলের তালিকা  বাংলাদেশের সংরক্ষিত এলাকার তালিকা   তথ্যসূত্র   বিষয়শ্রেণী:নগাঁও জেলা বিষয়শ্রেণী:আসামের সংরক্ষিত অঞ্চল বিষয়শ্রেণী:আসামের বন্যপ্ৰাণ অভয়ারণ্য বিষয়শ্রেণী:১৯৭২-এ আসামে প্রতিষ্ঠিত বিষয়শ্রেণী:ব্রহ্মপুত্র উপত্যকা আধা-চিরসবুজ বন
ভোতানাক টাক চান্দা (বৈজ্ঞানিক নাম: Secutor ruconius) (ইংরেজি: Deep Pugnose ponyfish) হচ্ছে Leiognathidae পরিবারের Secutor গণের একটি স্বাদুপানির মাছ।  বর্ণনা  বিস্তৃতি এই মাছ ইন্দো- পশ্চিম প্রশান্ত মহাসাগর, বঙ্গোপসাগর, চীন, তাইওয়ান, অস্ট্রেলিয়া ইত্যাদি অঞ্চলে পাওয়া যায়।  বাংলাদেশে বর্তমান অবস্থা এবং সংরক্ষণ আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে এখনও হুমকির সম্মুখীন নয়। মোহনায় প্রচুর পরিমাণে এই মাছ ধরা পড়ে।   আরও দেখুন   বাংলাদেশের মাছের তালিকা  বাংলাদেশের সংরক্ষিত মাছের তালিকা  বাংলাদেশের স্বাদুপানির মাছের তালিকা  তথ্যসূত্র Monkolprasit, S. (1973) The fishes of the leiognathid genus Secutor, with the description of a new species from Thailand., Kasetsart University Fish. Res. Bull. No. 6. James, P.S.B.R. (1984) Leiognathidae., In W. Fischer and G. Bianchi (eds.) FAO species identification sheets for fishery purposes. Western Indian Ocean (Fishing Area 51). Vol. 2. FAO, Rome. pag. var. Kühlmorgen-Hille, G. (1974) Leiognathidae., In W. Fischer and P.J.P. Whitehead (eds.) FAO species identification sheets for fishery purposes. Eastern Indian Ocean (fishing area 57) and Western Central Pacific (fishing area 71). Rome, FAO. Vol. II, pag. var.  বিষয়শ্রেণী:স্বাদু পানির মাছ বিষয়শ্রেণী:বাংলাদেশের মাছ বিষয়শ্রেণী:ভারতের মাছ বিষয়শ্রেণী:চীনের মাছ বিষয়শ্রেণী:অস্ট্রেলিয়ার মাছ বিষয়শ্রেণী:তাইওয়ানের মাছ বিষয়শ্রেণী:প্রশান্ত মহাসাগরের মাছ
right|thumb|১৯০৯ সালে প্রকাশিত দি ইম্পিরিয়াল গেজেটিয়ার অফ ইন্ডিয়ার একটি মানচিত্রে সিংভূম জেলার অবস্থান। right|thumb|১৯০৭ সালের মানচিত্রে বাংলা ও সিক্কিম ধলভূম হল অধুনা পশ্চিমবঙ্গের বাঁকুড়া জেলার অন্তর্গত খাতড়া মহকুমার সুপুর ও অম্বিকানগর পরগনা দু’টির প্রাচীন নাম।O’Malley, L.S.S., ICS, Bankura, Bengal District Gazetteers, pp. 194-195, 1995 reprint, first published 1908, Government of West Bengal কালক্রমে এই রাজ্যের ক্ষেত্র প্রসারিত হয় এবং পশ্চিম মেদিনীপুর জেলা ও ঝাড়্গ্রাম জেলা (পশ্চিমবঙ্গ) এবং পূর্ব সিংভূম জেলার দক্ষিণ-পূর্বাঞ্চল (ভারতের ঝাড়খণ্ড রাজ্য) সেই রাজ্যের অন্তর্ভুক্ত হয়।Ghosh, Binoy, Paschim Banger Sanskriti, (in Bengali), part II, 1978 edition, p. 56, Prakash Bhaban  ইতিহাস প্রচলিত বিশ্বাস অনুসারে, ধলভূমের আদি রাজা ছিলেন চিন্তামণি ধোবা। তিনি ছিলেন রজক সম্প্রদায়ভুক্ত ব্যক্তি। সুপুর ও অম্বিকানগর পরগনায় সুদীর্ঘকাল যে পাই (শস্যকণার পরিমাণ) প্রচলিত ছিল, তার নামও ছিল চিন্তামণি পাই। একটি শাখা সুপুর অঞ্চলে রাজত্ব করতে থাকে। অন্য শাখাটি অম্বিকানগর থেকে রাজত্ব করতে শুরু করে। দুই পরিবারই বিষ্ণুপুর, রাইপুর, শ্যামসুন্দরপুর ও অন্যান্য অঞ্চলের রাজবংশের সঙ্গে আত্মীয়তার সূত্রে আবদ্ধ ছিল। তারা প্রায় ৭০০ বছর ধরে রাজত্ব করেছিলেন। একই পরিবারের একটি শাখা চিলকিগড় বা জামবনি শাসন করত।  ধলভূমের রাজাদের কূলদেবতা ছিলেন রঙ্কিনী দেবী। কথিত আছে, প্রতি বছর দেবীর সামনে নরবলি দেওয়া হত।  ধলভূমগড় ধলভূমগড় হল ঝাড়খণ্ডের পূর্ব সিংভূম জেলার একটি সমষ্টি উন্নয়ন ব্লক। এই ব্লকটি পশ্চিমবঙ্গ ও ওডিশার সীমান্তবর্তী। শহরটি ৩৩ নং জাতীয় সড়কের উপর অবস্থিত। এই শহরে একটি রেল স্টেশন রয়েছে।  তথ্যসূত্র  বিষয়শ্রেণী:বাঁকুড়া জেলা বিষয়শ্রেণী:পশ্চিম মেদিনীপুর জেলা বিষয়শ্রেণী:ঝাড়গ্রাম জেলা বিষয়শ্রেণী:পূর্ব সিংভূম জেলা
thumb|180px|“স্বাধীনতা পুরস্কার”-এর স্বর্ণ পদক  শিক্ষায় স্বাধীনতা পুরস্কার বাংলাদেশে শিক্ষা ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। এদেশের শিক্ষা ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৮ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৮ সালে প্রথমবারের মতো মরহুম ড. মজাহারুল হককে “শিক্ষায় স্বাধীনতা পুরস্কার” প্রদান করা হয়।   বিজয়ীদের তালিকা  +চাবি  মরণোত্তর সম্মননা  বছর চিত্র বিজয়ী পুরস্কারপ্রাপ্তির কারণ সূত্র ১৯৭৮  মরহুম ড. মজাহারুল হক ()( – ) শিক্ষায় অসামান্য অবদান  ১৯৭৯  মরহুম ড. মুজাফফর আহমেদ চৌধুরী শিক্ষায় অসামান্য অবদান  ১৯৮১ 75px মরহুম ডক্টর মুহম্মদ শহীদুল্লাহ ()(১০ জুলাই ১৮৮৫ – ১৩ জুলাই ১৯৬৯) শিক্ষায় অসামান্য অবদান  আলহাজ্ব মওলানা শাহ্ আবু জাফর মোহাম্মদ সালেহ্(শর্ষিণার পীর)( – ) শিক্ষায় অসামান্য অবদান  ১৯৮২  ১৯৮৩  ১৯৮৪  ১৯৮৫  ১৯৮৬  ১৯৮৭  ১৯৮৮  ১৯৮৯  ১৯৯০  ১৯৯১  ১৯৯২  ১৯৯৩  ১৯৯৪  ১৯৯৫  ১৯৯৬  ১৯৯৭  ১৯৯৮  ১৯৯৯  ২০০০  ২০০১  ২০০২  ২০০৩  ২০০৪  ২০০৫  ২০০৬  ২০০৭  ২০০৮  ২০০৯  ২০১০  জিল্লুর রহমান সিদ্দিকী ও যতীন সরকার ২০১১  ঢাকা বিশ্ববিদ্যালয় ২০১২  রফিকুল ইসলাম ২০১৩  ২০১৪  ২০১৫  ২০১৬  ২০১৭ দেওয়া হয় নি ২০১৮ দেওয়া হয় নি ২০১৯ দেওয়া হয় নি   আরও দেখুন   স্বাধীনতা পুরস্কার;  শিক্ষায় স্বাধীনতা পুরস্কার।   তথ্যসূত্র    বহিঃসংযোগ   ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।  বিষয়শ্রেণী:স্বাধীনতা পুরস্কার বিষয়শ্রেণী:১৯৭৭-এ প্রবর্তিত পুরস্কার বিষয়শ্রেণী:১৯৭৭-এ বাংলাদেশে প্রতিষ্ঠিত
ডেভিড প্যাকার্ড (৭ সেপ্টেম্বর ১৯১২ - ২৬ মার্চ ১৯৯৬) একজন মার্কিন প্রকৌশলী ও ব্যবসায়ী। তার জন্মস্থান যুক্তরাষ্ট্রের কলোরাডো অঙ্গরাজ্যের পুয়েবলো শহরে। তিনি ১৯৩৯ সালে উইলিয়াম হিউলেট-র সাথে যৌথভাবে হিউলেট প্যাকার্ড কোম্পানি প্রতিষ্ঠা করেন।   জীবন ইতিহাস  প্যাকার্ড ১৯৩৪ সালে স্ট্যানফোর্ড বিশ্ববিদ্যালয় থেকে বি. এ. ডিগ্রী লাভ করেন। নিউইয়র্ক 'র Schenectady তে অবস্থিত জেনারেল ইলেক্ট্রিক কোম্পানি তে কিছুদিন কাজ করেন। ১৯৩৮ সালে স্ট্যানফোর্ডে ফিরে আসেন এবং তড়িৎ প্রকৌশলীর ডিগ্রী অর্জন করেন। ১৯৩৯ সালে তিনি উইলিয়াম হিউলেটের সাথে যৌথভাবে হিউলেট প্যাকার্ড কোম্পানি প্রতিষ্ঠা করেন। প্যাকার্ডের গ্যারেজে তারা কাজ শুরু করেন এবং তখন তাদের মূলধন ছিল মাত্র ৫৩৮ ডলার। এই কোম্পানিতে প্যাকার্ড একজন সুদক্ষ প্রশাসক এবং হিউলেট একজন প্রাজ্ঞ উদ্ভাবকের ভূমিকা পালন করেন। ফলে অচিরেই হিউলেট-প্যাকার্ড পৃথিবীর সর্ববৃহৎ তড়িৎ যণ্ত্রপাতি প্রতিষ্ঠানে পরিণত হয়। ডেভিড প্যাকার্ড হিউলেট-প্যাকার্ড কোম্পানিতে বিভিন্ন দায়িত্ব পালন করেন :-১৯৪৭ থেকে ১৯৬৪ : সভাপতি (President), ১৯৬৪ থেকে ১৯৬৮ : প্রধান নির্বাহী কর্মকর্তা, ১৯৬৪ থেকে ১৯৬৮ : বোর্ডের চেয়ারম্যান, ১৯৭২ থেকে ১৯৯৩ : বোর্ডের চেয়ারম্যান,১৯৬৮ সালে যুক্তরাষ্ট্রের তৎকালীন রাষ্ট্রপতি রিচার্ড নিক্সন প্যাকার্ডকে প্রতিরক্ষা বিষয়ক ডেপুটি সেক্রেটারি পদে মনোনয়ন দেন। তখন প্রতিরক্ষা বিষয়ক সচিব ছিলেন মেলভিন লেয়ার্ড। এ সময় তিনি এফ ১৬ ও এ ১০, এ দুটি যুদ্ধবিমানের উপর সফল সমীক্ষা চালান।১৯৭১ সালে তিনি হিউলেট প্যাকার্ড কোম্পানির কাজ থেকে অবসর নেন এবং পরবর্তী বছরই আবার যোগদান করেন।৭০ ও ৮০ 'র দশক জুড়ে তিনি হোয়াইট হাউস 'র প্রতিরক্ষা ব্যবস্থাপনা বিষয়ক উপদেষ্টা ছিলেন।   সম্মাননা  ডেভিড প্যাকার্ড ১৯৮৮ সালে ন্যাশনাল মেডেল অব টেকনোলজি লাভ করেন।http://www.uspto.gov/about/nmti/recipients/1988.jsp   তথ্যসূত্র    আরও দেখুন   হিউলেট প্যাকার্ড কোম্পানি  উইলিয়াম হিউলেট   বহিঃসংযোগ   David Packard obituary from www.obits.com, with link to William Hewlett obituary as well  Official biography at HP site  Official biography at Monterey Bay Aquarium Research Institute  |-  বিষয়শ্রেণী:মার্কিন ব্যবসায়ী বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯১২-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ন্যাশনাল মেডেল অব টেকনোলজি অ্যান্ড ইনোভেশন বিজয়ী বিষয়শ্রেণী:ভ্যানেভার বুশ অ্যাওয়ার্ড বিজয়ী বিষয়শ্রেণী:মার্কিন শতকোটিপতি বিষয়শ্রেণী:মার্কিন কম্পিউটার ব্যবসায়ী বিষয়শ্রেণী:হিউলেট-প্যাকার্ডের ব্যক্তি বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:মার্কিন প্রযুক্তি কোম্পানি প্রতিষ্ঠাতা বিষয়শ্রেণী:মার্কিন প্রযুক্তি প্রধান নির্বাহী বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:মার্কিন ফিলোসফিক্যাল সোসাইটির সদস্য
কাজী জিনাত হক বাংলাদেশ সুপ্রিম কোর্টের হাইকোর্ট বিভাগের একজন নারী বিচারপতি। তিনি বাংলাদেশ সুপ্রীম কোর্টের নবম নারী বিচারপতি।    জীবনের প্রথমার্ধ  কাজী জিনাত হক ১৯৭৪ সালের ১৪ অক্টোবর বিচারপতি কাজী এবাদুল হক ও ড. শরিফা খাতুনের ঘরে জন্মগ্রহণ করেন। জিনাত ঢাকা বিশ্ববিদ্যালয় থেকে আইন বিষয়ে স্নাতক ও স্নাতকোত্তর সম্পন্ন করেছেন। পরবর্তীতে তিনি লন্ডনের সাউথ ব্যাংক ইউনিভার্সিটি থেকে স্নাতকোত্তর অধ্যয়ন সম্পন্ন করেন।   কর্মজীবন  জিনাত হক ১৯৯৭ সালের ৬ আগস্ট জেলা আদালতে আইনজীবী হিসেবে কাজ শুরু করেন।  ২০০০ সালের ১৮ জুন, জিনাত বাংলাদেশ সুপ্রিম কোর্টের হাইকোর্ট বিভাগে একজন আইনজীবী হিসাবে কাজ শুরু করেন।  জিনাত ২০ ডিসেম্বর ২০১৫ সালে বাংলাদেশ সুপ্রিম কোর্টের আপিল বিভাগে তার আইনী অনুশীলন শুরু করেন।  ২১ অক্টোবর ২০১৯ সালে, জিনাত হক বাংলাদেশ সুপ্রিম কোর্টের হাইকোর্ট বিভাগে অস্থায়ী বিচারক হিসেবে নিযুক্ত হন।  ১০ জানুয়ারি ২০২১ সালে, জিনাত হক ও বিচারপতি যুবায়ের রহমান চৌধুরী নারীরা নিকাহ রেজিস্ট্রার (কাজী) হতে পারবেন না মর্মে নির্দেশনা দিয়ে হাইকোর্ট থেকে রায় প্রকাশ করেন।  জিনাত হক ১৯ অক্টোবর ২০২১ সালে হাইকোর্ট বিভাগের স্থায়ী বিচারপতি হিসাবে নিয়োগ পান। তিনি ২০২১ সালের নভেম্বরে যৌন হয়রানি তদন্তের জন্য সুপ্রিম কোর্ট কর্তৃক গঠিত কমিটির সদস্য ছিলেন।   তথ্যসূত্র   বিষয়শ্রেণী:১৯৭৪-এ জন্ম বিষয়শ্রেণী:বাংলাদেশী নারী বিচারপতি বিষয়শ্রেণী:২১শ শতাব্দীর বাংলাদেশী বিচারক বিষয়শ্রেণী:২০শ শতাব্দীর বাংলাদেশী আইনজীবী বিষয়শ্রেণী:২১শ শতাব্দীর নারী বিচারক বিষয়শ্রেণী:২১শ শতাব্দীর নারী আইনজীবী বিষয়শ্রেণী:২০শ শতাব্দীর নারী আইনজীবী বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
সেই প্রাচীনকাল থেকেই নদী বা সমুদ্র বন্দর কোনও দেশের বাণিজ্যের সঙ্গে ওতপ্রোতভাবে জড়িত। কাল বদলেছে, কিন্তু জলপথ বন্দরের সেই কার্যকারিতা এখনও গুরুত্ব হারায়নি। দেশের অন্যান্য বন্দরের সঙ্গে তাল মিলিয়ে বাণিজ্য করেছে এরাজ্যের জলপথ বন্দরগুলিও। প্রধানভূমিকা অবশ্যই কলকাতা বন্দরের। তারপরে স্থান হলদিয়া বন্দরের। দুটিই কলকাতা পোর্ট ট্রাস্টের অধীনে। পশ্চিমবঙ্গের পূর্ব মেদিনীপুর ও দক্ষিণ ২৪ পরগনা জেলায় সমুদ্র উপকূলরেখা রয়েছে ১৫৭ কিলোমিটার।এই উপকূলরেখা ও হুগলি নদী তীরে বন্দর গড়ে উঠেছে।পশ্চিমবঙ্গের কলকাতা বন্দর ভারতের সবচেয়ে পুরনো বন্দর। পশ্চিমবঙ্গের বন্দর গুলি দিয়ে প্রতি বছর ৫০ মিলিয়ন টন (প্রায়) পণ্য পরিবাহিত হয় ।এর মধ্যে কলকাতা (হলদিয়া বন্দর সহ) বন্দর একক ভাবে ৪৫ মিলিয়ন টন পণ্য পরিবহন করে।এছাড়া পশ্চিমবঙ্গের বন্দর গুলি বছরে ৬ লক্ষ টিইউএস ওর বেশি কন্টেইনার পরিবহন করে।পশ্চিমবঙ্গের বন্দর গুলির দ্বারা পশ্চিমবঙ্গের প্রতিবেশী রাাজ্য বিহার, উত্তর প্রদেশ, ঝাড়খণ্ড, সিকিম, উত্তর-পূর্ব ভারত এর রাজ্য গুলিতে পণ্য পরিবহন করা হয়।ওছাড়া প্রতিবেশী দেশ নেপাল ও ভুটান এ পশ্চিমবঙ্গের বন্দর দ্বারা পণ্য দ্রব্য আমদানি রপ্তানি করা হয়।  ভারত সরকার অভ্যন্তরীণ জলপথ পরিবহন ব্যবস্থার অংশ হিসাবে মুর্শিদাবাদের ফারাক্কায় গড়ে তুলেছে ফারাক্কা বন্দর।  প্রধান বন্দর কলকাতা বন্দর হলদিয়া বন্দর  কুলপি বন্দর ফারাক্কা বন্দর  প্রস্তাবিত বন্দর সাগর বন্দর তাজপুর বন্দর রসুলপুর বন্দর  আরও  পশ্চিমবঙ্গের বন্দরের তালিকা  পশ্চিমবঙ্গের জাহাজ নির্মাণ কেন্দ্রের তালিকা  তথ্যসূত্র  বহিঃসংযোগ  বিষয়শ্রেণী:পশ্চিমবঙ্গের বন্দর বিষয়শ্রেণী:ভারতের বন্দর
প্রশান্ত ফুকন (জন্ম ২৩ জুলাই ১৯৫৪) একজন ভারতীয় রাজনীতিবিদ যিনি বিজেপির একজন সদস্য। বর্তমানে তিনি আসাম রাজ্যের ডিব্রুগড়ের বিধায়ক। তিনি ২০০৬, ২০১১,২০১৬ এবং ২০২১ সাল পর্যন্ত আসাম বিধানসভার নির্বাচনে ডিব্রুগড় থেকে নির্বাচিত হয়ে এসেছেন। BJP ticket aspirants up their ante against Prasanta PhukanMy NetaDibrugarh MLA Prasanta Phukan arrested ২০২১ সালের নির্বাচনে  তিনি ৩৮ হাজারেরও বেশি ভোটার ব্যবধানে জয়ী হন। ইস্তফা দেওয়ার আগে পর্যন্ত তিনি ডিব্রুগড়স্থিত আসাম মেডিকেল কলেজ ও হাসপাতালের পরিচালনা সমতির সভাপতি ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:আসাম বিধানসভার সদস্য ২০২১-২০২৬ বিষয়শ্রেণী:আসামের ভারতীয় জনতা পার্টির রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:আসাম বিধানসভার সদস্য ২০০৬-২০১১ বিষয়শ্রেণী:আসাম বিধানসভার সদস্য ২০১১-২০১৬ বিষয়শ্রেণী:আসাম বিধানসভার সদস্য ২০১৬-২০২১ বিষয়শ্রেণী:ডিব্রুগড় জেলার ব্যক্তি বিষয়শ্রেণী:১৯৫৪-এ জন্ম
শামসুল হক আফগানি (৮ জানুয়ারি ১৯০১ – ১ আগস্ট ১৯৮৩) (উর্দু: شمس الحق افغانی; (এসআই)) একজন পাকিস্তানি ইসলামি পণ্ডিত এবং বেফাকুল মাদারিসিল আরাবিয়া পাকিস্তানের  সাবেক সভাপতি ছিলেন। তিনি ১৯ অক্টোবর ১৯৫৯ থেকে ১২ জানুয়ারি ১৯৬৩ পর্যন্ত এই দায়িত্ব পালন করেন।   শিক্ষা  তিনি তার পিতার কাছ থেকে প্রাথমিক শিক্ষা লাভ করেন। তারপর ১৯০৯ সালে একটি প্রাথমিক বিদ্যালয়ে ভর্তি হন। এরপর খাইবার পাখতুনখোয়া ও আফগানিস্তানের বিভিন্ন পণ্ডিতদের কাছ থেকে আরো শিক্ষা লাভ করেন। তিনি ১৯২০ সালে দারুল উলুম দেওবন্দ থেকে উচ্চশিক্ষা লাভ করেন এবং ১৯২১ সালে তার "দাওরায়ে হাদিস" (সমমান এমএ) সম্পন্ন করেন। তাঁর শিক্ষকদের মধ্যে রয়েছেন বিখ্যাত ধর্মীয় পণ্ডিত যেমন, আনোয়ার শাহ কাশ্মীরি, মিয়াঁ আসগর হুসাইন দেওবন্দী, মুহাম্মদ রসুল খান হাজারভী, আশরাফ আলী থানভী এবং শাব্বির আহমদ উসমানী।   কর্মজীবন  ১৯২৩ সালে তিনি মাজহারুল উলুম করাচির সভাপতি নিযুক্ত হন। ১৯২৪ সালে তিনি সিন্ধুর মাদ্রাসা ইরশাদ উলুম লতাকানার সভাপতি হন। ১৯৩২ সালে তিনি সিন্ধুর দারুল ফুয়ুজ মাদ্রাসার সভাপতি নিযুক্ত হন। ১৯৩২ থেকে ১৯৩৯ সাল পর্যন্ত তিনি দারুল উলুম দেওবন্দের একজন উচ্চপদস্থ শিক্ষক ও শাইখুত তাফসির ছিলেন। ১৯৪৪ সালে জামিয়া ইসলামিয়া তালিমুদ্দিন দাভেলের শিক্ষক হিসেবে দায়িত্ব পালন করেন। ১৯৪৮ সালে তিনি লাহোরের মাদ্রাসা কাসেম-উল-উলুমের সভাপতির দায়িত্ব পালন করেন। ১৯৬৩ সালে তিনি বাহাওয়ালপুরের ইসলামিয়া বিশ্ববিদ্যালয়ের শাইখুত তাফসির হন এবং প্রায় ১২ বছর শিক্ষকতা করেন। তিনি ইসলামী মতাদর্শ পরিষদের সদস্য হিসেবেও দায়িত্ব পালন করেন।   রচনাবলি  তার রচনাবলির মধ্যে অন্তর্ভুক্ত:   উলুমুল কুরআন   সাইন্স আউর ইসলাম  আহকামুল কুরআন  মুফরাদাতুল কুরআন  মুশকিলাতুল কুরআন  তাসাউউফ আউর তামিরে কিরদার  সোস্যিয়ালিজম্ আউর ইসলাম  কমিউনিজ্ম্ আউর ইসলাম  মুঈনুল কাদা ওয়াল মুফতিয়্যীন (আরবী)  ইহতিসাব কাদিয়ানিয়াত (খন্ড: ১৩)   ইসলামি জিহাদ  শরহে যাবিতায়ে দেওয়ানী  আলমী মুশকিলাত আউর উনকা কুরআনি হল  সারমায়া দারানা ইশতেরাকি নিজাম কি ইসলামী মুআশি নিজাম সে মাওয়াজনাহ   তথ্যসূত্র   বিষয়শ্রেণী:দেওবন্দি ব্যক্তি বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:বেফাকুল মাদারিসিল আরাবিয়া পাকিস্তানের সভাপতি বিষয়শ্রেণী:১৯০১-এ জন্ম বিষয়শ্রেণী:১৯৮৩-এ মৃত্যু বিষয়শ্রেণী:সিতারা-ই-ইমতিয়াজ প্রাপক বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:মুসলিম ধর্ম প্রচারক বিষয়শ্রেণী:বেফাকুল মাদারিসিল আরাবিয়া পাকিস্তানের সদস্য
মাদুরকাঠি মেদিনীপুর জেলার জি আই ট্যাগ প্রাপ্ত একটি কুটিরশিল্প জাত পণ্য। নরম মাদুরকাঠি দিয়ে মাদুর তৈরি করা হয়। মাদুরকাঠি মূলত স্থানীয় এবং পার্শ্ববর্তী অঞ্চল থেকে সংগ্রহ করা হয়। মেদিনীপুর জেলা এবং পশ্চিমবঙ্গের অন্যতম ঐতিহ্য এবং গর্ব। বাড়ির মহিলারা সমবায় গোষ্ঠী হিসাবে এই মাদুর তৈরি করে থাকেন।  সিন্ধু সভ্যতার সময় থেকে মাদুরের ব্যবহার হয়ে চলছে। অথর্ব বেদে মাদুরের ব্যবহার উল্লেখ করা আছে। সেখানে মাদুরকে তৎকালীন সমাজ ব্যবস্থায় যথেষ্ট গুরুত্ব দেওয়া হয়েছে। মহাভারতে শুকনো ঘাসের আসনের উপর বসতে দেওয়া হতো বলে উল্লেখ করা আছে।  যা মাদুরের ঐতিহাসিক গুরুত্বকে অনেকটা বাড়িয়ে দিয়েছে।  বাংলার জনমানসে মাদুরের গুরুত্ব অনেকটা। এটিকে মাটিতে বা মেঝেতে পেতে বসার জন্যই বেশি ব্যবহার করা হয়। যদিও এই রীতি এখন গ্রামাঞ্চলেই সীমাবদ্ধ। অনেক সময় এটিকে বিছানাতেও ব্যবহার করা হয়। তাপের অপরিবাহিতা ও জলীয় বাষ্প শোষণ ক্ষমতা এটির গ্রহণযোগ্যতা বাড়িয়েছে। এছাড়াও বিয়ে, ভাইফোঁটা ইত্যাদি ধর্মীয় ক্ষেত্রেও এটিকে ব্যবহার করা হয়।  ২০১৮ সালের ২৮ মার্চ পশ্চিমবঙ্গ সরকার হস্তশিল্প হিসাবে জি আই ট্যাগ দিয়েছে।  ইতিহাস  প্রকারভেদ  মূলত তিন ধরনের বুনন পদ্ধতিতে মাদুরকাঠি বোনা হয়।  এক রোখা  দুই রোখা  মাসলন্দ  এক রোখা হালকা মাদুর। এটির গুণমান সব থেকে কম। এটিতে একবার বুনন দেওয়া হয়। দুই রোযা এর থেকে উন্নত মানের মাদুর বুনন পদ্ধতি। এক রোযার তুলনায় অনেকটা ভারী ও টেকসই হয়। মাসলন্দ সবথেকে উন্নত মানের মাদুর বুনন পূদ্ধতি।  মাদুর কাঠি দিয়ে মাদুর ছাড়াও নানা ধরনের নিত্য ব্যবহার্য সামগ্রী তৈরি করা হয়। যেমন পর্দা আসন টিফিন নেওয়ার ব্যাগ ছোট ব্যাগ বিবরণী  আকার - বড় (৪৫” - ৫০”), মাঝারি (১৮” - ১২”), ছোট (৫” - ৬”)  ওজন - বড় (৫ কি.গ্রা.), মাঝারি (২ কি.গ্রা.), ছোট (১ কি.গ্রা.)  রং - এক রঙের এবং বিভিন্ন রং, দুই ধরনেরই হয়ে থাকে।   তথ্যসূত্র   বিষয়শ্রেণী:পশ্চিমবঙ্গের ভৌগোলিক নির্দেশক বিষয়শ্রেণী:পশ্চিমবঙ্গের হস্তশিল্প বিষয়শ্রেণী:পশ্চিমবঙ্গের সংস্কৃতি বিষয়শ্রেণী:ভারতীয় সংস্কৃতি
গোলিচিনা মাংসম হল ভারতের তেলেঙ্গানার একটি জনপ্রিয় মাংসের খাদ্য পদ। তেলুগু ভাষায় গোলিচিনা অর্থ ভাজা এবং এটি স্থানীয় মশলা দিয়ে তৈরি করা হয়। এটি একটি সাধারণ কিন্তু জ্বলন্ত মাটনের পদ যা ভাত বা পরোটার সাথে খেতে ভাল যায়।29 Unusual Dishes From 29 States That You Must Try   উপকরণ  গোলিচিনা মাংসম তৈরিতে ব্যবহৃত উপকরণ হল- ২৫০ গ্রাম মাটন, পরিমাণমতো হলুদ গুঁড়ো ও লবণ, আদা-রসুন বাটা কারির জন্য ২ টেবিল চামচ পরিশোধিত তেল, ৬টি লবঙ্গ, ৩টি এলাচ, ১টি দারুচিনি, ১/২ চা চামচ জিরা গুঁড়া, ৩ টেবিল চামচ পেঁয়াজ কুচি, ১ চা চামচ আদা রসুন বাটা, ১ চা চামচ লাল মরিচ গুঁড়া, ১/২ চা চামচ হলুদ গুঁড়ো, ১০টি কারি পাতা, ৬টি কাঁচা মরিচ, ধনেপাতা কুচি, কাটা, ৫০ মিলি লিটার পানি, ১/২ চা চামচ লবণযুক্ত মরিচ, কারি পাতা, ভাজা ও পরিষ্কার মাখন।  প্রস্তুতপ্রণালী  ১. হলুদ গুঁড়ো, লবণ ও আদা রসুন বাটা দিয়ে মাংস সেদ্ধ করে একপাশে রেখে দিন।  ২. এবার কড়াইতে তেল গরম করুন।  ৩. লবঙ্গ, এলাচ, জিরা এবং কাটা পেঁয়াজ যোগ করুন।  ৪. পেঁয়াজ স্বচ্ছ না হওয়া পর্যন্ত ভাজুন।  ৫. এরপর আদা রসুন বাটা, গঙ্গুরা পাতা, লাল মরিচ গুঁড়া, ধনিয়া গুঁড়া, হলুদ গুঁড়া, কারি পাতা, কাঁচা মরিচ, কাটা ধনেপাতা, সেদ্ধ মাংস, পানি ও লবণ যোগ করুন।  ৬. ভালো করে মিশিয়ে ৫ মিনিট রান্না করুন।  ৭. ভাজা লাল মরিচ, কারি পাতা ও পরিষ্কার মাখন দিয়ে সাজিয়ে নিন।  ৮. ভাতের সাথে গরম গরম পরিবেশন করুন।   তথ্যসূত্র   বিষয়শ্রেণী:ভারতীয় মাংসের পদ বিষয়শ্রেণী:তেলেঙ্গানার রন্ধনশৈলী
রাজকীয় থিম্পু কলেজ হল ভুটানের রাজকীয় বিশ্ববিদ্যালয়ের অধীনে থিম্পু, ভুটানের একটি বেসরকারি কলেজ। এটি ভুটানের প্রথম বেসরকারি কলেজ।  ক্যাম্পাসটি থিম্পু জংখাগের একটি গ্রামীণ এলাকা এনগাবিফুতে ২৫ একর জমিতে অবস্থিত। রাজধানী থিম্পু থেকে ৭ কিমি দূরে। কলেজটির বিদেশে উচ্চশিক্ষার প্রতিষ্ঠানের সাথে বেশ কয়েকটি সংযোগ রয়েছে।  ইতিহাস ২০০৯ সালের ১৮ জুলাই মহামান্য আশি কেসাং চোডেন ওয়াংচুক কলেজটির উদ্বোধন করেন। এটি ভুটানের রয়্যাল ইউনিভার্সিটির অধিভুক্ত এবং বিশ্ববিদ্যালয়ের পৃষ্ঠপোষকতায় বিভিন্ন ক্ষেত্রে স্নাতক ডিগ্রি প্রদান করে। রয়েল থিম্পু কলেজ তখন থেকে মার্কিন যুক্তরাষ্ট্রের হুইটন কলেজের সাথে, ভুটানের পঞ্চম রাজা, মহামান্য জিগমে খেসার নামগিয়েল ওয়াংচুকের আলমা মেটার সহ বেশ কয়েকটি আন্তর্জাতিক অংশীদারিত্ব প্রতিষ্ঠা করেছে। ২০১৬ সালে, কলেজটি ভুটান অ্যাক্রেডিটেশন কাউন্সিল (বিএসি) দ্বারা স্বীকৃত ভুটানের প্রথম হয়ে ওঠে, যা এটিকে সর্বোচ্চ গ্রেড এ+ প্রদান করে। ২০২৩ সালের জুন মাসে কলেজটিকে এ+ দিয়ে পুনরায় স্বীকৃতি দেওয়া হয়েছিল।  বিভাগসমূহ রয়েল থিম্পু কলেজের বেশ কয়েকটি বিস্তৃত বিভাগ রয়েছে, যেমন ব্যবসায় অধ্যয়ন, সামাজিক বিজ্ঞান, নার্সিং ও স্বাস্থ্য বিজ্ঞান, তথ্য প্রযুক্তি এবং গণিত এবং মানবিক বিভাগ। ভুটানের রয়েল বিশ্ববিদ্যালয়ের অনুমোদিত কলেজ হিসাবে, রয়েল থিম্পু কলেজ এই বিভাগগুলির এক বা একাধিক বিভাগে বিভিন্ন আরইউবি-নির্ধারিত মেজর সরবরাহ করে। শিক্ষার্থীদের অধিকাংশই ব্যবসায় বিভাগের। অন্যান্য বিভাগগুলি মূলত কেবল দ্বৈত মেজর সরবরাহ করেছিল, যদিও ইংরেজি বিভাগ, নার্সিং বিভাগ (স্নাতক বিজ্ঞান) এবং পরিবেশ পরিচালনার ক্ষেত্রে কিছু একক প্রধান ডিগ্রি চালু করা হয়েছে। কলেজটি যে অনেকগুলি বিভাগ সরবরাহ করে তার মধ্যে নার্সিং বিভাগটি ভুটানের খেসার গিয়ালপো মেডিকেল সায়েন্সেস বিশ্ববিদ্যালয়ের সাথে যুক্ত।  কলেজটির ফুটবল দলও রয়েছে, যারা ভুটান প্রিমিয়ার লিগে অংশগ্রহণ করে থাকে।   গবেষণা অনুদান  রয়েল থিম্পু কলেজ অনেক বিশ্বব্যাপী অনুদান পেয়েছে। ২০১৬ সালে, কলেজটি মার্কিন যুক্তরাষ্ট্র ভিত্তিক নৃতাত্ত্বিক গবেষণার জন্য ওয়েনার-গ্রেন ফাউন্ডেশন থেকে প্রাতিষ্ঠানিক উন্নয়ন অনুদান পেয়েছিল। অনুদানটি দেশের নৃবিজ্ঞানের ক্ষেত্রে সক্ষমতা বিকাশে সহায়তা করার জন্য কলেজের জন্য $ মার্কিন ডলার সরবরাহ করেছিল। সাম্প্রতিককালে এটি ইউরোপের ইরাসমাস প্রোগ্রামের মাধ্যমে আন্তর্জাতিকীকরণ বৃদ্ধি, উদ্যোক্তা বাড়ানো এবং গুণগত গবেষণায় দক্ষতা অর্জনের পাশাপাশি এর বহু ব্যবহারের জন্য প্রশংসা করার জন্য প্রকল্পগুলির জন্য অসংখ্য উল্লেখযোগ্য অনুদান পেয়েছে।  তথ্যসূত্র  বহিঃসংযোগ  রাজকীয় থিম্পু কলেজ  বিষয়শ্রেণী:ভুটানের বিশ্ববিদ্যালয় বিষয়শ্রেণী:থিম্পু জেলা বিষয়শ্রেণী:২০০৯-এ প্রতিষ্ঠিত শিক্ষা প্রতিষ্ঠান বিষয়শ্রেণী:২০০৯-এ ভুটানে প্রতিষ্ঠিত
বৃদ্ধ চিকিৎসা বা জেরিয়াট্রিক্স () বৃদ্ধজনের স্বাস্থ্যসেবা সম্পর্কিত চিকিৎসাবিজ্ঞানের একটি শাখা। এর লক্ষ্য বার্ধক্যজনিত রোগ চিকিৎসা ও প্রতিরোধের মাধ্যমে স্বাস্থ্যের উন্নতি। বৃদ্ধজন স্বাস্থ্যবান হতে পারে কিন্তু তার দীর্ঘস্থায়ী রোগে আক্রান্ত হওয়ার ঝুঁকি বেশি থাকে। সুতরাং তার জন্য অতিরিক্ত স্বাস্থ্যসেবার প্রয়োজন।DupréAthena. Communicating about Health : Current Issues and Perspectives. Seventh Edition ed., New York, Oxford University Press, 2014. বৃদ্ধ চিকিৎসায় বিশেষজ্ঞকে বার্ধক্যজনিত রোগ বিশেষজ্ঞ বলে। বার্ধক্যজনিত রোগ বিশেষজ্ঞের তত্ত্বাবধানে থাকার কোনো নির্দিষ্ট বয়ঃসীমা নেই। বরং বিভিন্ন রোগীর বিভিন্ন চাহিদা অনুযায়ী তত্ত্বাবধানের সিদ্ধান্ত নেওয়া হয়। বিশেষ করে যারা একাধিক দীর্ঘস্থায়ী রোগে আক্রান্ত বা যারা দৈনন্দিন জীবনের গুণগত মানকে হুমকি দিচ্ছে এমন কোনো গুরুত্বপূর্ণ বার্ধক্যজনিত জটিল রোগে আক্রান্ত তাদের কাছে এই তত্ত্বাবধান উপকারী। সাধারণত পরিবার বা কোনো স্বাধীন তত্ত্বাবধায়কের পক্ষে তত্ত্বাবধানের দায়িত্ব নেওয়া ক্রমশ কষ্টকর বা স্বাস্থ্যের পক্ষে জটিল হলে তবে বার্ধক্যজনিত রোগ বিশেষজ্ঞের তত্ত্বাবধান প্রয়োজন।  তথ্যসূত্র  আরও পড়ুন         বহিঃসংযোগ      বিষয়শ্রেণী:চিকিৎসাবিজ্ঞান বিষয়শ্রেণী:বার্ধক্য